
ДАБДП

	

Универсална Безопасна Мобилност





 ПРОТОКОЛ
 ОТ ЗАСЕДАНИЕ НА ОбщКБДП ЗЛАТОГРАД

 28.05.2026г./дата/
 

Днес, 28.05.2026г, се проведе редовно, присъствено заседание на ОбщКБДП Златоград.

На заседанието присъстваха/взеха участие (моля посочете):
Председател - инж. Елка Чаушева – Секретар на Община Златоград; 
Членове:
1. [bookmark: _Hlk230941454]Веселин Иванов – Общински съветник от Общински съвет Златоград;
2. Златка Цекова – Директор на Дирекция „Административно-правно обслужване, общинска собственост и земеделие“, той и юрисконсулт;
3. Ирина Иванова – Директор на Дирекция „Икономическо развитие, обществени поръчки, стопански дейности с връзки с обществеността“;
4. Надя Мангарудова - Директор на Дирекция „Финансово – счетоводни дейности, бюджет, човешки ресурси и местни данъци и такси“
5. Боряна Ликова  – Кмет на с. Ерма река;
6. [bookmark: _Hlk144734555]Божидар Керминов – Началник група „Охранителна полиция“ в РУ-Златоград при ОД на МВР-Смолян; 
7. Саймън Чаушев – Гл. специалист „Гражданска защита“ ;
8. Инж. Митко Топчиев – Кмет на с. Старцево;
9. Бисер Андреев – Главен специалист в отдел „Инвестиционно – ремонтни дейности“ при Областно пътно управление - Смолян;
10. Севдалин Кехайов - Началник на Районна служба „Пожарна безопасност и защита на населението“ – Златоград.

На заседанието присъства и семейство Башеви от с. Старцево, Община Златоград

НАЧАЛО: 10.00 ч. (в случай на присъствено заседание)

Председател на ОбщКБДП инж. Елка Чаушева, обяви наличието на кворум, откри заседанието и представи дневния ред със следните точки (в случай на присъствено заседание):

	1/ Представяне на темите и материалите към дневния ред

	2/ Представяне на текуща информация за дейността по БДП на членовете 
на ОбщКБДП 

	3/ Дискусия и списък с взети конкретни решения



ПО ТОЧКА 1
ПРЕДСТАВЯНЕ НА ТЕМИТЕ И МАТЕРИАЛИТЕ КЪМ ДНЕВНИЯ РЕД
Докладва: Председателя на ОбщКБДП
В дневен ред са включени следните точки:
1.1. Разглеждане на подписка с вх.№92-00-358 от 09.12.2025г. и питане от Общински съвет с вх.№61-00-503 от 11.12.2025г., относно изграждане на ограничител на скоростта пред хранителен магазин и кафе „Ориент“, от жителите на ул. „Маврузия“, с. Старцево.
1.2.Разглеждане на колективно искане с вх.№ 92-00-63/18.02.2026 г., относно въвеждане на забрана за паркиране в   зоната на обръщалото на ул. „Люлин“, с. Старцево. Разглеждане на искане с вх.№92-00-120 от 16.04.2026г. от Красимир Мерков с искане за отреждане на две паркоместа на ул. “Люляк“№ 3Б – улица - тупик. Разглеждане на жалба с вх.№ 92-00-16 от 26.01.2026 г. от Теменужка и Владимир Соколови, относно неправомерно паркиране, блокиране на улично обръщало и незаконни гаражи на ул. „Люлин“, с. Старцево.
1.3. Разглеждане на писмо от директора на ОУ „Васил Левски , гр. Златоград, относно съдействие за ограничаване на достъпа на автомобили на спортната площадка и БДП площадката от към сградата на Старото училище, чрез поставяне на знак  В27 – „Забранени са престоят и паркирането“.
1.4. Разглеждане на Докладна записка на кмета на Кметство с. Долен , общ. Златоград , относно експертна оценка на рисковите участъци от пътното платно в участък Разклон Пресека – с. Долен.
1.5. Разглеждане на заявление с вх.№94-00-542 от 19.02.2026 г., от Венцислав Стефанов Иванов, относно  отреждане на едно паркомясто за хора с увреждане  на ул. „Рожен“ №3, гр. Златоград.
[bookmark: _Hlk231206373]1.6. Разглеждане на молба с вх.№ 94-00-785 от 11.03.2026 г. от Митко Росенов Меричев, относно паркиране пред дома му, намиращ се на ул. “Стефан Стамболов“ № 22А.
1.7. Разглеждане  на  сигнал от кмета на с. Старцево, г-н Топчиев с искане за монтиране на знак   В27 – „Забранени са престоят и паркирането“ пред заведението на Филчо Джандев.
1.8. Разглеждане на сигнал от Саймън Чаушев -гл. специалист „Гражданска защита“ ,във връзка с поставяне на знак Б 5 - „Пропусни насрещно движещите се пътни превозни средства“, в стеснен участък на  ул. „Васил Левски“ с. Старцево, общ. Златоград.

Председателя на комисията предложи включване на допълнителни точки за разглеждане:
т.1.9.  Заявление с вх.№37-00-42 от 26.05.2026г., от граждани, живущи на ул. „България“ №108 в гр. Златоград, за монтиране на знак В1 - „Забранено е влизането“ на улица тупик.
т.1.10. Молба от Виктор Манев относно поставяне на знак В27 - „Забранени са престоят и паркирането“  на ул. „Стефан Стамболов“ № 63, гр. Златоград.  
т.1.11 Разглеждане на организацията на движение по ул. „Евгения Пачилова“ в гр. Златоград
Членове на комисията също предложиха включване на допълнителни точки:
Г-н Веселин Иванов – Общински съветник от Общински съвет Златоград, предложи  за включване към дневния ред следните точки:
т. 1.12. Предложение за обособяване на две паркоместа за хора с увреждане пред църквата „Св. Атанасий Велики“ в с. Старцево  и пред магазин LUCKY MARKET в с. Старцево.
т.1.13. Предложение за монтиране на ограничители на скоростта в началото на общински път за Белите камъни;
т.1.14. Искане от адвокат Николай Джангалов за  монтиране на ограничител на скоростта  на ул. “Хан Аспарух“ в участъка зад Детска ясла „Мир“ в гр. Златоград. 

Г-н Севдалин Кехайов - Началник на Районна служба „Пожарна безопасност и защита на населението“ – Златоград предложи за включване към дневния ред следните точки:
 т. 1.15. Предложение за въвеждане на еднопосочно движение в участъка от кръстовището на ул. „Хан Аспарух“ с ул. „Костадин Фердинандов“ до кръстовището на ул. „Хан Аспарух“ с ул. „Възраждане“ в гр. Златоград.
т. 1.16  Предложение за поставяне на пътно огледало или знак Б2 „Стоп“ или знак внимание Б3 – „Път с предимство“  на излизане от паркинга на хотел Small  Zlatograd. 

След гласуване комисията реши  допълнителните точки да бъдат включени към дневния ред. 


КОМИСИЯТА РЕШИ:
1. Приема дневния ред на заседанието от 16 точки.
ПО ТОЧКА 2
ПРЕДСТАВЯНЕ НА ТЕКУЩА ИНФОРМАЦИЯ ЗА ДЕЙНОСТТА ПО БДП НА ЧЛЕНОВЕТЕ НА
ОбщКБДП
Докладват: членове на ОбщКБДП
Председателят на комисията представи следната информация: 
Инж. Елка Чаушева докладва изпълнението на решенията, взети на предходното заседание на комисията и изпълнени мероприятия по безопасност на движението по пътищата за периода между двете заседания на комисията:
Монтиран е ограничител на скоростта на общински път за с. Пресока, община Златоград;
Монтирано е пътно огледало, с диаметър 60 см, на ул. „Стефан Стамболов“ при кръстовището с ул. „Марица“ в гр. Златоград;
Поставена е указателна табела за 4 места за таксита и е направена съответната хоризонтална маркировка на паркинга до сградата на ДПП „Свобода“;
Освежени са 16 броя пешеходни пътеки – гладки с перли, през м. април 2026 г., по ул. „Хан Аспарух“, в близост до сградата на ДГ „Снежанка“ и МБАЛ и по ул. „Беловидово“- 3 бр., на кръстовище на  Банка ДСК -3 бр., на кръстовище до хотел „Кристал“- 3 бр., на ул. „Беловидово“ (паркинг) -2 бр., на ул. „Ахрида“ зад сградата на Общината – 4 бр. и до паметника на Дельо войвода – 1 бр.
Членове на комисията участваха в провеждането на общинския кръг на националното състезание за безопасност на движението по пътищата в СУ „Антим I“ гр. Златоград.
Госпожа Чаушева информира, че на територията на Община Златоград е започнало строителство на обект от национално значение по инвестиция К7.И1 „Широкомащабно разгръщане на цифрова инфраструктура на територията на България“ от Националния план за възстановяване и устойчивост на Република България, представляващ изграждане на нова физическа инфраструктура и разполагане на електронна съобщителна мрежа на територията на Южен централен район, областите Пловдив, Пазарджик, Хасково, Кърджали, Смолян“.
Госпожа Чаушева обърна внимание на Проект на Наредба за регистрацията на индивидуалните електрически превозни средства (ИЕПС), за който се извършва междуведомствено съгласуване. Проектът предвижда регистрацията на ИЕПС да се извършва в общинските администрации. От Държавна агенция „безопасност на движението по пътищата“ коментират в свое писмо до кметовете на общини, че при последващо доработване на проекта ще положат необходимите усилия за намиране на практическо приложимо решение, което едновременно да изпълнява целите на Закона за движение по пътищата и да не води до непропорционално натоварване на общинските администрации.
Изказвания на членове на ОбщКБДП: 
Господин Андреев сподели, че по републиканския път към с. Старцево предстои монтиране на допълнителни знаци от вертикалната сигнализация, които да оказват ограничаване на скоростта на движение по него.
Нямаше други изказвания 
КОМИСИЯТА РЕШИ:
2. Приема отчетената информация за сведение.

ДИСКУСИЯ И СПИСЪК С ВЗЕТИ КОНКРЕТНИ РЕШЕНИЯ 
По всяка една от точките докладва Председателят на комисията, а графични и снимкови материали представи Секретарят на комисията.
по т. 1 инж. Чаушева запозна членовете на комисията с подписка с вх.№ 92-00-358 от 09.12.2025 г. и писмо от Общински съвет, с приложена подписка, с вх.№61-00-503 от 11.12.2025 г. относно изграждане на ограничител на скоростта пред хранителен магазин и кафе „Ориент“, от жителите на ул. „Маврузия“ в с. Старцево.
Г-н Иванов взе отношение от името на подписалите се, като уточни, че те се отказват от искането се за асфалтов ограничител на скоростта, а искат да се монтира ограничител на скоростта, който да се демонтира през зимата.
След справка с нормативната уредба, членовете на комисията се обединиха около мнението, че ограничител на скоростта не следва да се поставя на улица с наклон над 5 %, каквато е ул. „Маврузия“ в с. Старцево, съгласно разпоредбата на чл.10 от Наредба № РД-02-21-1 от 1 октомври 2024 г. за условията за изграждане или монтиране върху платното за движение на изкуствени неравности и други средства за ограничаване на скоростта на движение и изискванията към тях, който гласи, че изпъкналата изкуствена неравност, разположена напречно на платното за движение, се изгражда или монтира в участъци от пътя/улицата с надлъжен наклон до 5 %.
Г-н Керменов предложи да се постави лед пътен соларен знак Д 17 за пешеходна пътека.
Г-н Топчиев коментира поставянето на пътен знак А19 „Внимание деца“, но този знак се слага в близост до детски градини и училища, където има по-голямо движение на ученици, а този участък е отдалечен от тези заведения.
След обсъждане на обстановката на въпросния участък, членовете на комисията гласуваха и решиха: Да се освежи маркировката на съществуващата пешеходна пътека, да се постави лед пътен соларен знак Д 17 за пешеходна пътека и знак   В26 – „Забранено е движение със скорост, по-висока от означената“ в двете посоки, като тази скорост е 40 км/ч.
по т.2 Разглеждане на колективно искане с вх.№92-00-63/18.02.2026г., относно въвеждане на забрана за паркиране в зоната на обръщалото на ул. „Люлин“, с. Старцево. Разглеждане на искане с вх.№92-00-120 от 16.04.2026г. от Красимир Мерков с искане за отреждане на две паркоместа на ул. “Люляк“№ 3Б – улица - тупик. Разглеждане на жалба с вх.№92-00-16 от 26.01.2026г. от Теменужка и Владимир Соколови, относно неправомерно паркиране, блокиране на улично обръщало и незаконни гаражи на ул. „Люлин“, с. Старцево.

Улица „Люлин“ в с. Старцево е улица без изход, с дължина 84 м и в края й има уширение, което служи за обръщане на движението. Улицата е с двупосочно движение, с едно платно за движение, с ширина 4м и без възможност за обособяване на места на паркиране. 
Съгласно изготвен технически проект за улицата, в част „Организация на движението“ е предвиден пътен знак за улица без изход при навлизане и знак стоп при излизане от улицата.

Предвид гореизложеното и взаимно изключващите се искания на живущите на улицата сем. Соколови и сем. Меркови не следва да се указва допълнителна забрана за паркиране или да се определят зони за паркиране. Паркиране да се търси в дворните места на урегулираните поземлени имоти.
Имайки предвид чл. 98, ал.1, т.1 от  Закона за движение по пътищата, който забранява паркирането на платното за движение и на тротоара, непосредствено пред входове на жилищни сгради и гаражи, когато това затруднява достъпа до тях,  членовете на комисията се обедиха около мнението, че при установяване на нарушение от страна на пряко засегнатите е необходимо същите да се обърнат към Районно управление - Златоград към ОД на МВР за отношение по компетентност. 

по т.3 инж. Чаушева запозна членовете на комисията с писмо от Директора на ОУ „Васил Левски“, гр. Златоград, относно съдействие за ограничаване на достъпа на автомобили на спортната площадка и площадката по безопасно движение от към сградата на Старото училище, чрез поставяне на знак  В27 – „Забранени са престоят и паркирането“.

Дворното пространство на урегулирания поземлен имот на ОУ „Васил Левски“, който се използва и за паркиране е дадено за безвъзмездно ползване на училището. Предвид това комисията препоръчва на ръководството на ОУ „Васил Левски“, гр. Златоград, да ограничи достъпа до посочените зони по подходящ начин, с вътрешни правила.
По т.4 инж. Чаушева запозна комисията с  докладна записка на кмета на Кметство с. Долен, общ. Златоград, относно наличие на рискови участъци от общинския път за с. Долен, свързани с падане на камъни и скални маси от прилежащите скатове върху пътното платно.

Госпожа Чаушева информира, че Община Златоград разполага с  проект за „Рехабилитация на общински път /Златоград – Пресека/-Граница общ.(Кирково -Златоград) -с. Долен“.

След обсъждане на обстановката, членовете на комисията гласуваха и решиха да се обърне внимание на проектанта за включване към строително-монтажните работи, на дейности за обезопасяване на опасните участъци. До реализацията на проекта  да се постави пътен знак А 17 „Опасност от срутване или наличие на паднали камъни“.

[bookmark: _Hlk161648817]По т.5 инж. Чаушева запозна членовете на комисията със заявление с вх.№94-00-542 от 19.02.2026г., от Венцислав Стефанов Иванов, относно  отреждане на едно паркомясто за хора с увреждане  на ул. „Рожен“ №3, гр. Златоград.

Г-жа Цекова поясни на комисията, че този терен не е обособен за паркинг, а е част от дворното пространство към жилищния блок.
От показания снимков материал се установи, че до стълбището към входа на блока има едно паркомясто за хора с увреждания, което е боядисано в син цвят, но липсва вертикална сигнализация.
Г-н Андреев поясни, че за да се обособи паркомясто за хора с увреждане, трябва паркинга да е оразмерен /т.е. да са маркирани паркоместа на терена/.  
Комисията се обедини около мнението, че терена следва да бъде проектиран като паркинг и тогава да се търси възможност за още едно паркомясто за хора с увреждания.
Паркоместа за конкретен автомобил не може да бъде отреден, според нормативната уредба.

По т.6 Разглеждане на молба с вх.№94-00-785 от 11.03.2026г. от Митко Росенов Меричев, относно паркиране пред дома му, намиращ се на ул. „Стефан Стамболов“ № 22А. 
След справка с Генералния план за организация на движението в гр. Златоград се установи, че по цялата дължина на ул. „Стефан Стамболов“, в посока от сградата на „Родопи Еко проджектс“ до лобното място на Делю войвода е предвидена забрана за паркиране, предвид което членовете на комисията се обединиха около мнението за поставяне на пътни знаци В28 „Забранено е паркирането“ на определените места, посочени в Генералния план.
[bookmark: _Hlk231218335]По т.7 Разглеждане  на  сигнал от кмета на с. Старцево, г-н Топчиев с искане за монтиране на знак   В27 – „Забранени са престоят и паркирането“ пред заведението на Филчо Джандев.
Във връзка с това искане на кмета на с. Старцево на заседанието присъстваха и наематели на заведението - сем. Башеви, които възразиха срещу поставяне на знак В27 – „Забранени са престоят и паркирането“, предвид клиентите, които идват с автомобили до заведението. Те информираха, че до заведението имат на разположение частен имот, който се използва за паркиране, макар същият да не е обозначен.
[bookmark: _Hlk231220372]След дълги коментарии и дискусии, комисията гласува и реши с девет гласа „за“ и един „въздържал“ се:
· да се постави пътен знак В27 – „Забранени са престоят и паркирането“ с  допълнителна табела Т2, указваща дължина на действие на знака от 30 метра.
· Ползвателите на заведението - сем. Башеви, да обособят паркинг в частния имот, като го обозначат с пътен знак д 19 „Паркинг“.

[bookmark: _Hlk161663481]По т.8 Разглеждане на сигнал от Саймън Чаушев - гл. специалист „Гражданска защита“ в Общинска администрация Златоград, във връзка с поставяне на знак Б 5 „Пропусни насрещно движещите се пътни превозни средства“, в стеснен участък на  ул. „Васил Левски“ с. Старцево, общ. Златоград.
След запознаване със ситуацията за стеснен участък на ул. „Васил Левски“ в с. Старцево, посредством снимков материал, се установи стеснение, което позволява преминаване на един автомобил, при въведеното двупосочно движение. След обсъждане комисията реши да се поставят пътни знаци в стеснения участък, както следва: 
· В посока с. Старцево – местност Белите камъни да се постави пътен знак Б6  „Премини, ако пътят е свободен“;
· В посока местност Белите камъни – с. Старцево да де постави пътен знак Б5  „Пропусни насрещно движещите се пътни превозни средства“. 
По т.9 Заявление с вх.№37-00-42 от 26.05.2026г., от граждани живущи на ул. „България“ № 108 и 110, относно монтиране на знак на улица тупик В1 „Забранено е влизането на пътни превозни средства“.
[bookmark: _GoBack]След справка с Генералния план за организация на движението в гр. Златоград се установи, че на улицата - тупик е предвидено поставянето на пътен знак В27 – „Забранени са престоят и паркирането“, поради което след гласуване комисията реши да се постави пътен знак В27 – „Забранени са престоят и паркирането“, съгласно одобрения Генерален план на гр. Златоград.
По т.10. Разглеждане на молба от Виктор Манев относно ограничаването на престоят и паркирането  на ул. „Стефан Стамболов“ № 65 гр. Златоград.  

След справка с Генералния план за организация на движението в гр. Златоград се установи, че на ул. „Стефан Стамболов“, при административен адрес № 65 в гр. Златоград е предвидено поставянето на пътен знак В28 – „Забранено е паркирането“. След гласуване комисията реши да се постави пътен знак В28 – „Забранено е паркирането“, съгласно одобрения Генерален план на гр. Златоград.
т.1.11 Разглеждане на организацията на движение по ул. „Евгения Пачилова“ в гр. Златоград
При кръстовището на ул. „Евгения Пачилова“ и ул. „Стефан Стамболов“ в гр. Златоград е поставен пътен знак В2 "Забранено е влизането на пътни превозни средства в двете посоки". Съгласно Генералния план за движение в гр. Златоград там трябва да се постави пътен знак В1 "Забранено е влизането на пътни превозни средства". След разискване комисията реши да се премахне съществуващия знак и да се постави знак В1 "Забранено е влизането на пътни превозни средства" на ул. „Евгения Пачилова“, при кръстовището й с ул. „Стефан Стамболов“. 
При нарушение на забраната да се сигнализира Районно управление  Златоград към ОД на МВР Смолян.
т.1.12. Разглеждане на предложение на Веско Иванов - член на комисията, за обособяване на две парко места за хора с увреждане пред църквата „Св. Атанасий Велики“ в с. Старцево и пред магазин LUCKY MARKET в с. Старцево. 

Община Златоград разполага с работен проект за обект „Благоустрояване  на централна част на с.Старцево - участък от ул. "В. Левски" от о.т 244 през о.т.188 до о.т.49, ул. "Антон Страшимиров" от о.т.188 до о.т.204, ул. "Пейо Яворов" от о.т 130 до о.т.134, като в част „Организация на движението“, в района на църквата са предвидени 5 паркоместа. 
След разискване членовете на комисията се обединиха около решението да се обособи едно паркомясто за хора с увреждане, от предвидените 5 паркоместа.
В същия проект са предвидени паркоместа по ул. „Васил Левски“, между кръстовищата с ул. „Орфей“ и ул. „Кольо Фичето“. При реализацията на проекта може да се изследва възможността за отреждане на още едно място за паркиране на автомобили на хора с увреждания, в близост до магазин LUCKY MARKET.

т.1.13. Предложение на за монтиране на ограничители на скоростта в началото на общински път за Белите камъни.

 Госпожа Чаушева обърна внимание на Наредба № РД-02-21-1 от 1 октомври 2024 г. за условията за изграждане или монтиране върху платното за движение на изкуствени неравности и други средства за ограничаване на скоростта на движение и изискванията към тях. Разпоредбите й са пряко свързани с прилагането на Закона за устройство на територията, Закона за движението по пътищата, Закона за пътищата, Закона за хората с увреждания и подзаконови нормативни актове по прилагане на цитираните закони, в т.ч. и на Наредба № РД-02-20-2 от 2022 г. за организиране на движението по пътищата, отворени за обществено ползване. 
Описани са изискванията за възлагане, проектиране, съгласуване и одобряване на проектите, свързани с организиране и осигуряване на безопасно движение по пътищата, както и компетентните органи, участващи в съгласувателните процедури и контрола по изпълнението, като изкуствените неравности се квалифицират като пътни принадлежности и елементи на техническата инфраструктура.
Обект: Общински път /Златоград - Неделино/ - с.Старцево - мах. Белите камъни -Граница общ. /Златоград-Неделино/ (Изготвяне на инвестиционен проект във фаза "Технически") е част от капиталовата програма на Община Златоград за 2025 г., но поради провеждане на процедура по отстраняване на явна фактическа грешка, проектирането още не е започнало.
Членовете на комисията се обединиха около решението за включване в техническото задание, в част „Организация на движението“ да се изследва необходимостта от поставяне на изкуствена неравност на пътя за ограничаване на скоростта.

т.1.14. Искане от адвокат Николай Джангалов за  монтиране на ограничител на скоростта  на ул. “Хан Аспарух“ в участъка зад Детска ясла „Мир“. 

По ул. „Хан Аспарух“ в гр. Златоград, в участъка от кръстовището с ул. „Беловидово“ до кръстовището при ДГ „Снежанка“ е въведено еднопосочно движение. Генералният план за организацията на движението в гр. Златоград не предвижда поставяне на изкуствена неравност в този участък.
Предвид сигналите за високи скорости на преминаващите автомобили, членовете на комисията се обединиха около мнението, че този въпрос следва да се постави на вниманието на проектантите при актуализиране на Генералния план за организация на движението в гр. Златоград. 
До промяна на организацията на движението следва да се спазва въведената максимална скорост на движение на автомобили по улицата. При констатиране на нарушения следва да се сигнализира компетентният орган – Районно управление Златоград към ОД на МВР Смолян.

т. 1.15. Предложение за участъка от кръстовище на ул. „Хан Аспарух“ с ул. „Костадин Фердинандов“ до кръстовище на ул. „Хан Аспарух“ с ул. „Възраждане“ да стане еднопосочна.

Движението по ул. „Хан Аспарух“ в гр. Златоград, в участъка от кръстовището с ул. „Костадин Фердинандов“ до кръстовище с ул. „Възраждане“ е с двупосочно движение, в две ленти. При сградата на хотел „Бела Вида“ се наблюдават паркирали коли на гости на хотела. Движението се осъществява в една лента. 
Предвид необходимостта от проучване на възможността за въвеждане на еднопосочно движение, членовете на комисията се обединиха около мнението, че този въпрос следва да се постави на вниманието на проектантите при актуализирана на Генералния план за организация на движението в гр. Златоград. 

т.1.16. Предложение за поставяне на пътно огледало или знак Б2 „Стоп“ или знак внимание Б3 – „Път с предимство“  на излизане от паркинга на хотел Small   Zlatograd. 

След обсъждане комисията реши да се постави пътно огледало на ул. „Прогрес“ в гр. Златоград, което да осигури видимост на излизащите автомобили от паркинга на Small Zlatograd, в близост до кръстовището с ул. „Христо Смирненски“.
КОМИСИЯТА РЕШИ:
	Решение 
	За сведение/за изпълнение
	Отговорник
	Срок

	По т.1 Да се освежи маркировката на съществуващата пешеходна пътека, да се постави лед пътен соларен знак Д 17 за пешеходна пътека и знак   В26 – „Забранено е движение със скорост, по-висока от означената“ в двете посоки, като тази скорост е 40 км/ч. 
	За изпълнение
	Кмет на  с. Старцево
	м. септември
2026 г.

	По т.4 Да се възложи на проектанта на общинския път да предвиди дейности за обезопасяване на опасните участъци. Да се постави пътен знак А 17 „Опасност от срутване или наличие на паднали камъни“.
	За изпълнение
	Гл. специалист „Гражданска защита“
	м. юни 2026 г.

	По т.6 Да се монтират пътни знаци В28 „Забранено е паркирането“ по ул. „Стефан Стамболов“ в гр. Златоград, в посока от сградата на „Родопи Еко проджектс“ до лобното място на Делю войвода, в съответствие с Генералния план за организацията на движението.
	За изпълнение
	Директор на Дирекция „ХД, Б, О и ООС
	м. септември
2026 г.

	По т. 8 да се поставят пътни знаци в стеснения участък на ул. „Васил Левски“ в с. Старцево, както следва: 
· В посока с. Старцево – местност Белите камъни да се постави пътен знак Б6  „Премини, ако пътят е свободен“;
· В посока местност Белите камъни – с. Старцево да де постави пътен знак Б5  „Пропусни насрещно движещите се пътни превозни средства“. 
	За изпълнение
	Кмет на  с. Старцево
	м. септември
2026 г.

	По т.9 Да се монтира пътен знак В27 – „Забранени са престоят и паркирането“ на улица - тупик, на ул. „България“ № 108 в гр. Златоград.
	За изпълнение
	Директор на Дирекция „ХД, Б, О и ООС
	м. декември
2026г.

	По т.10 Да се монтира знак В28 „Забранено е паркирането“ на ул. „Стефан Стамболов“, при административен адрес № 65 в гр. Златоград, съгласно Генералния план за организация на движението в гр. Златоград.
	За изпълнение
	Директор на Дирекция „ХД, Б, О и ООС
	м. септември 2026 г.

	По т.11 Да се премахне съществуващия знак В2 "Забранено е влизането на пътни превозни средства в двете посоки" и да се постави знак В1 "Забранено е влизането на пътни превозни средства" на ул. „Евгения Пачилова“, при кръстовището й с ул. „Стефан Стамболов“ в гр. Златоград.
	За изпълнение
	Директор на Дирекция „ХД, Б, О и ООС
	м. септември 2026 г.

	По т.12 Да се обособи едно паркомясто за хора с увреждания пред църквата „Св. Атанасий Велики“ в с. Старцево, с необходимата маркировка и вертикална сигнализация.
	За изпълнение 
	Кмет на  с. Старцево
	м. септември 2026 г.

	По т.16 Да се постави пътно огледало на ул. „Прогрес“ в гр. Златоград, което да осигури видимост на излизащите автомобили от паркинга на Small Zlatograd, в близост до кръстовището с ул. „Христо Смирненски“ в гр. Златоград.
	За изпълнение
	Директор на Дирекция „ХД, Б, О и ООС
	м. септември
2026 г.



Председателят на ОбщКБДП закри заседанието в 11.45 ч.
КРАЙ: 11.45 ч. (в случай на присъствено заседание)

ПРИЛОЖЕНИЯ към настоящия протокол:
Материали към дневния ред: писмени молби, жалби, запитвания, искания, сигнални писма, уведомителни писма, документи за информация, снимки на ел. носител и др. по всички 16 точки от дневния ред.

Инж. Елка Чаушева	Иванка Сувариева
Председател на ОбщКБДП	Секретар на ОбщКБДП

